Rand Water beplan 54 uur-onderbreking(Foto: Rand Water/Facebook) Stad Johannesburg het gesê Rand Water, die stad se grootmaat-watervoorsiener, beplan ŉ wateronderbreking vir ongeveer 54 uur lank. Rand Water wil aan ŉ ruwaterpyp werk wat water aan sy Vereeniging-watersuiweringsaanleg verskaf. Die watersuiweringsaanleg sal op 15 November vanaf 05:00 vir ŉ periode van 54 uur lank dus nie beskikbaar wees nie. “Dit sal ongelukkig ŉ impak hê op die watervoorsiening van die Rand Water Eikenhof-pompstasie aan die suide van Johannesburg, noordelike en westelike gebiede en watervoorsiening sal ook met 25% verminder word. Watertoevoer van Rand Water Zwartkoppies-stelsel aan die middestad sal ook met 50% verminder word,” het woordvoerder Eleanor Mavimbela gesê. Inwoners van Stad Johannesburg word versoek om kennis te neem dat dit nie ŉ algehele opskorting van watervoorsiening is nie, maar slegs ŉ vermindering van toevoer. Dit sal lei tot swak of geen water nie tydens spitstye in meeste hoogliggende gebiede en op plekke waar die aanvraag na water hoog is. Stilstaande en mobiele watertenkwaens sal beskikbaar gemaak word waar moontlik om die impak op verbruikers te verminder. Senzo Mchunu, die minister van water en sanitasie, sal Maandag ook saam met die voorsitter en uitvoerende hoof van Rand Water meer inligting bekend maak oor die geskeduleerde instandhoudingswerk. Rand Water het vroeër vandeesweek reeds die betrokke munisipaliteite in kennis gestel van die beplande instandhouding van die B11 en B19-pypleidings sodat hulle gebeurlikheidsplanne in werking kan stel. Hiermee die gebiede wat deur dié onderbreking geraak sal word: See below if your area in Johannesburg will be affected by the 54-hour planned water maintenance schedule from 15 November 2021 and prepare accordingly #JoziSaveWater [NS] Posted by Rand Water on Wednesday, November 10, 2021